Anastasia Sergiewna Soltikoff

Anastasia Sergiewna fyrstinne Soltikoff (1810–1853) var en russisk fyrstinne, gift Munthe af Morgenstierne. Hun var bestemor til Oda Krohg, Per Lasson og Bokken Lasson.

Fyrstinnen ble født i Moskva som datter av Sergé Sergéwitsch Soltikoff og Alexandrine Soltikoff, og var beslektet med Katarina den stores favoritt, Sergej Saltykov. 8. mai 1836 giftet hun seg med attaché ved gesandtskapet i St. Petersburg, kammerherre Christian Fredrik Jacob von Munthe af Morgenstierne. Anastasia var tidligere æresdame hos den russiske tsarinaen og ble  etter flyttingen statsfrue hos enkedronning Desideria. Hun tilbragte årlig flere måneder i sin hjemby.

Hun døde før sin ektemann, og ble bisatt på morens gods Sergewski nær Moskva.

Referanser 

Russiske kongelige
Personer fra Moskva
Slekten Munthe af Morgenstierne